Vietovės pravažumas

Vietovės pravažumas – vietovės ypatybė, galimybė bekele važiuoti ratinėms ir vikšrinėms transporto priemonėms. Pravažumą lemia vietovės grunto klampumas (purus gruntas, užpelkėjęs gruntas), augalija (žolinė danga, krūmynai, medžiai), rieduliai ir stambūs akmenys, kyšančios uolos, vandens kliūtys (kanalai, upeliai ir kt.), nuolydis ir kt.
Vietovės užterštumas radioaktyviomis medžiagomis, cheminiu ar biologiniu ginklu, minų laukai taip pat apsunkina judėjimą vietovėje, bet jie nėra laikomi vietovės pravažumo veiksniais.

Pagal pravažumą vietovė būna:
 pravaži – ratinės ir vikšrinės transporto priemonės gali važiuoti bet kuria kryptimi
 nelabai pravaži – mašinos gali važiuoti tik tam tikrose vietose, ribotu greičiu
 nepravaži – mašinos gali važiuoti tik keliais ar keliūtėmis.

Vertinant pravažumą atsižvelgiama į dalinio turimų mašinų technines galimybes (mašinų pravažumą).

Kategorija:Karyba
Kategorija:Transportas